Človek je smuči sprva uporabljal za hojo že v davni preteklosti, stare naj bi bile več kot 5000 let. Alpsko smučanje pa je današnjo podobo začelo dobivati šele v zadnjih 70 letih.

Smučanje je postalo najbolj priljubljena oblika zimske športne rekreacije. Razvil se je zimski turizem in s tem tudi smučarske naprave, ter smučarska oprema. Sprva smo poznali klasične smuči (tako imenovane »sulice«). To so ravne smučke, ki še niso imele stranskega loka, kot ga poznamo danes.

Nova prelomnica v razvoju opreme in posledično tudi tehnike smučanja je uveljavitev carvinga. Zamisli o tej smučarski tehniki so nastale že leta 1966 vendar se ideja začela uresničevati šele po letu 1990. Carving se je v zadnjih letih močno razvil tudi pri nas. Leta 1989 so v Elanu izdelali prvo carving smučko. Ostala smučarska oprema pa se razen zunanjega videza ni dokaj spremenila.

Glavna podjetja, ki so danes konkurenčna v izdelavi tekmovalnih alpskih smuči so:

* Head
* Atomic
* Fischer
* Stockli
* Rossignol
* Volkl
* Blizzard
* Salomon
* Dynastar

Med dokaj konkurenčnimi, pa je tudi slovensko podjetje Elan.

**HEAD**

Podjetje Head je bilo ustanovljeno kot smučarsko podjetje, danes pa izdelujejo tudi športno opremo za druge športe. Ustanovljeno je bilo leta 1950, sedež podjetja pa se nahaja v Amsterdamu na Nizozemskem. Poleg smuči izdelujejo tudi smučarske vezi, smučarske čevlje, ter zaščito za telo. Podjetje je imelo leta 2006 1966 zaposlenih. Head je prvo podjetje, ki je izdelalo smuči s tako imenovano »KERS« tehnologijo (Kinetic Energy Recovery Sistem), kar pomeni, da so v rep smuči vstavili čip, ki »katapultira« tekmovalca iz zavoja, kar pomeni večjo hitrost. Headove smuči uporablja največ tekmovalcev v svetovnem pokalu, število le teh pa se iz leta v leto še povečuje.

**ATOMIC**

Podjetje Atomic je podjetje, ki proizvaja opremo za alpske smučarje in snowborderje in ima sedež v Altenmarktu v Avstriji. Ustanovljeno je bilo leta 1955, svoje izdelke pa prodaja po vsem svetu. Podjetje je imelo leta 2007 400 zaposlenih. Je prvo podjetje, ki je izdelalo smučarske čevlje, ki se samodejno prilagaja obliki stopala, tak čevelj so izdelali s pomočjo nekakšnega gela, ki je zajet v notranjosti notranjega smučarskega čevlja. Še nekaj let nazaj je sicer največ tekmovalcev smučalo na Atomicovih smučeh, danes pa jih je že prehitel Head.

**FISCHER**Podjetje Fischer je podjetje, ki proizvaja izdelke za alpsko in nordijsko smučanje, za tenis in hokej. Ustanovljeno je bilo leta 1924, sedež pa ima v Reidu v Avstriji. Podjetje ima dve tovarni, v Avstriji kjer je tudi sedež podjetja ter v Ukrajini (Mukatschevo). Skupaj je v podjetju zaposlenih okoli 1700. V sezoni 2007/2008 je bila najbolj uspešna smučarska blagovna znamka v svetovnem pokalu. So prvi ki so izdelali alpske smuči z luknjo v špici smučke, kar pa naj bi bila le marketinška poteza podjetja, da bi si ljudje bolje zapomnili to znamko smuči.

**ELAN**Tudi Slovenci pa imamo podjetje, ki izdeluje športno opremo, Elan. Dolga leta je veliko število tekmovalcev uporabljajo Elanove smuči, danes pa le tu in tam najdemo tekmovalca, ki tekmuje na teh smučeh, to so večino Slovenci. Sedež podjetja je v Begunjah, ustanovljeno pa je bilo leta 1945, zaposlenih pa ima le 270 ljudi. Kljub težavnim okoliščinam so v Elanu leta 1989 prvi izdelali »carving smučko«, to je smuča s stranskim lokom, ta lok pa se je z leti vse bolj večal, tako da imajo danes tekmovalne smuči največji stranski lok, katerega radij meri 11,5 m. Leta 2005 pa je Elan postavil nov mejnik v izdelavi alpskih smuči, razvili so novo tehnologijo smuči, tako imenovano »Waveflex«. Ta tehnologija je na smučeh vidna kot valovi, ki pa jih je v repu manj, kar zagotavlja boljšo stabilnost tekmovalca in lažji izhod iz zavoja za boljšo kontrolo hitrosti. Takšna konstrukcija smuči pa je tudi zadnja Elanova inovacija.